دەسەو ڕاوەبەراو ئەنجوومەنیی ئەدەبی ڕۊجیاری مەریواننە، جە پەلیانەی تایبەتوو وێشانە دەسوەسی و ئێژانەی تایبەتشا پەی نویسەر و ساعیب قەڵەموو هەورامانی بەروست، جە پاو پێشکەشکەرڎەی ٢٠٠دننۍ جە کتێباو کتێبخانەکەیش بە کتێبخانەو ئەنجوومەنوو ڕۊجیاری، یاگۍ واتەینە "ئەیوب ڕۊسەم" یۊ جە قەڵەمە کاریگەر و بەبڕشتەکاو هەورامانین و چندین کتێبۍ تارێخیۍ و ئەدەبیۍ و هونەریێش سەروو هەورامانی و کولتوورەکەیش نویستێنۍ، ئی سەوقاتییە ئینا وەختێوەنە کە پەیوەندییەکاو نویسەرا هەورامانوو پانیشتی و وەرکەوتی ئینا جووڵە و بەرڎەوامیۍ تایبەتنە و هەرپاسە ئەنجوومەنوو ڕۊجیاریچ یۊ جە ئەرەمەرزیا چالاکەکاو هەورامانوو وەرکەوتینۍ، ساڵانە بە چالاکیی هونەری، زوانەوانی، ئەدەبی و کولتووری بەگردیوە تەکانێوە خاسەشا دێنە بە کولتووروو هەورامانی و زوانەکەیش.
س.ز
